صغيره عالحب

صغيره ع الحب اغنيه مصريه غنتها سعاد حسنى

   كلمات 

زوقينى يا لمونه زوقينى

زحلقينى فوق صابونه زحلقينى

فرجينى الدنيا الحلوه فرجينى

دوخينى يا لمونه دوخينى

.....

لا يا بنات .. لا يا بنات

انتو لسه صغيرين

و انت دخلك ايه من فضلك

و كمان انت تطلع مين

عمو حزمبل .. فاعل خير

دايمن احب اساعد الغير

طيب قول لى ياعم حزمبل

انا راح اقول لك سر خطير

بس السر دا بينى و بينك

قولى يا بنتى السر فى بير

.....

عايزه افتح عينى و اغمض القا سنى بقا عشرين

عشان ايه

عشان اعجب شاب يكون خمسه و تلاتين

لا مش ممكن

عشان خاطرى بس ولو يومين

.....

لا يوم واحد بس بشرط تمشى معايا علاطول الخط

بختك يابو بخيت .. الهمه يا جدعان

شدو الشبكه ولموا خلوا الرزق يبان

صبرك حبه يا خال رزق الغيب دا حلال

ييجى بطولة البال مش عايزه شيال ولا محتاج

خيال يجرى وراه بحصان

بختك يابو بخيت

يا بحر الهوا يا حبيبى انا

انا كنت عايزه آجى لك بقالى كام سنه

بيقولو انك قوى و بتجرح بالاوى

علمنى بس حاسب حاسب عليا م الهوا

....

يا صيادين بحر الهوا شفتوش مرجانه ؟

و تكون غريبه زينا تايها وشاريانا

و يكون باعتها اللى غدر بالحب و رمانا

.....

ابدن والله وبالله نحلف ع النعمه اهى فى ايدينا

في تاريخه لا شوفنا مرجانه ولا قشر بياض هل علينا

انما من الجايز تيجى بكره نبعتها و فوقها سردينه

ياعم يا صياد قولى الحكايه ايه

مين العرايس دول مالهم حزانا ليه ؟

بحر الهوا غدار و الخطوه فيه فدان

نزلو ف ساعة شوق .. قبل الاوان باوان

.....

متقول لى يا صياد .. ايه الحكايه و البحر غدار ليه ؟

اهلن اهلان يا اهلين .. ست الحسن و نور العين

العصفوره دي طايره منين .. والاموره دى كانت فين

ايدو الفرح و ايدو الشمع لست الحسن ع الصفين

.....

اهى دى الجنه اللى انا عايزاها

انا طول عمرى باتمناها

.....

الجنه دى جهنم حمره

كل الالوان دى دهب قشره

.....

اسكت انت اش فهمك انت

يادي الداهيه يادى الندبه هتعقلى امتا

.....

اقطع .. فرق .. العب .. طيب و اللى هيكسب

اللى هيكسب يرمى ورقته

والعصفوره دى تبقا عروسته

.....

اهو هوه ده

كله الا ده

انا عايزه من ده يا حزمبل

انا عايزه من ده

اهو دا اللى هيقدر يسعدنى من كلمه واحده

.....

في صحتك خدى اشربى

توء توء

في محبتك خديدى اشربى

توء توء

طب خدى اشربى

لأ مقدرش

طيب نقطه

لأ مقدرش

.....

دي بتاعتى انا

خدى منى انا

مفيش غيرى هنا

.....

قطه قطيطه شربت نقطه

بعد ما شربت جالها زغطه

.....

بقا هيا الدنيا كدا ؟ .. بقا هما الناس كدا ؟

يا خسارة فرحتى .. يا خسارة ضحكتى

يا مين ياخدنى تانى يرجعنى لدنيتى

هما ليه بقو كده

اصلهم هما كده

انا عارف بس ايه اللى جابك هنا

ما قلت لك تعالى معايا

كنت هتودينى فين

البحر بتاعنا

بس البحر بتاعكم ده بعيد اوى

ما احنا كنا هنوصل مسافة ما حكى لك حدوته

حدوتة ايه

حدوتة العصفور و البلبل

اليوم خلص

اخص عليك يا عم حزمبل

اليوم خلص

سيبه يقول لى حكاية البلبل

اليوم خلص

انا حبيته يا عم حزمبل

سيبه يقول لى حكاية البلبل

.....

الحلوه لسه صغيره .. صغيره

ع الحب لسه صغيره .. صغيره

شافت منام ولا في المنام

فتحت له باب المندره

اداها حتة سكره .. سكره

طارت فى دنيا منوره

طلع النهار و الحلم طار

رجعت تقول للشوق ياريت

ياريتنا فضلنا جوه المندره

تصنيف:اغانى باللغه المصريه
تصنيف:كلمات اغانى